Lēmuma datums, veids un spēkā stāšanās datums

Grieķijas Bankas Kredītu un apdrošināšanas komitejas Lēmums Nr. 185/1/12.5.2016. par: 1) aizlieguma saglabāšanu apdrošināšanas sabiedrībai uzsākt jaunu apdrošināšanas uzņēmējdarbību visā darbības diapazonā visos apdrošināšanas veidos un jebkuram papildu grozījumam, lai piesaistītu apdrošināšanas prēmijas, apdrošināto kapitālu un/vai apdrošināšanas seguma atlīdzības saskaņā ar spēkā esošajiem apdrošināšanas līgumiem, un arī jau amatā ieceltā apdrošināšanas administratora saglabāšanu, kas jo īpaši nodrošinās apdrošināšanas sabiedrības prēmiju un citu apdrošināšanas atlīdzības prasību iekasēšanu, kā arī iesniegs sīki izstrādātus iknedēļas pārskatus par aktīviem un apdrošināšanas saistībām; 2) apdrošināšanas sabiedrības valdes pienākumu sadarbībā ar apdrošināšanas administratoru meklēt apdrošināšanas sabiedrības darbuzņēmēju apdrošināšanas portfeļa nodošanai, kas ietver spēkā esošās individuālās dzīvības apdrošināšanas polises pret miesas bojājumiem I3. veidā, kuri radušies slimības vai slimības/nelaimes gadījuma dēļ un pieder šādiem veidiem Likuma 4364/2016 5. pantā: a) I.1, dzīvības apdrošināšana vai apdrošināšana nāves gadījumam, jauktā apdrošināšana, dzīvības apdrošināšana ar prēmiju atmaksāšanu; b) I.2, ienākumu apdrošināšana; c) III, ar ieguldījumiem saistīta dzīvības apdrošināšana. Termiņš, lai iespējamās pretendējošās apdrošināšanas sabiedrības paustu ieinteresētību, ir 2016. gada 20. maijs, plkst. 12.00 dienā. 3) maksājumu apturēšanu no apdrošināšanas sabiedrības līdz 2016. gada 15. jūlijam šādos gadījumos: a) apdrošināšanas līgumu atpirkumi, daļēji vai pilnībā, visos apdrošināšanas veidos; b) ieņēmumu maksājums matemātisko rezervju pārsniegšanas rezultātā saskaņā ar I1 un I2 veida apdrošināšanas līgumu noteikumiem, izņemot apdrošināšanas līgumu vai pensijas maksājuma izbeigšanas gadījumā; c) papildu atlīdzību (gratifikācijas) maksājums, kas paredzēts apdrošināšanas līgumu laikā pirms to termiņa beigām visos apdrošināšanas veidos; d) pirmstermiņa pārtraukšanas atlīdzības apdrošinātām personām ar grupas apdrošināšanas līgumiem VII apdrošināšanas veidā; e) aizdevumu piešķiršana par apdrošināšanas līgumiem vai aizdevumu esošo neatmaksāto summu palielināšana visos apdrošināšanas veidos; f) pienākumi starpniekiem pildīt līgumsaistības, kas izriet no maksu, atskaitījumu un papildu komisijas naudas maksājuma, kas paredzēts papildus komisijas naudai, kura atbilst apdrošināšanas prēmijai; g) starpnieku mācību izmaksas un izmaksas saistībā ar jaunu starpnieku pieņemšanu darbā, apmācību un finansēšanu; h) amortizācija vai procenti, kas apdrošināšanas sabiedrībai jāmaksā, lai apkalpotu savus aizdevumu līgumus vai obligācijas; i) jebkura veida atlīdzība, atskaitījumi un izdevumi valdes locekļiem; j) apdrošināšanas sabiedrības pamatdarbības izmaksas, izņemot nepieciešamo minimumu, lai nodrošinātu tās pienācīgu darbību. Iepriekšminētajiem maksājumiem piemēro Likuma 4364/2016 229. panta 3. punktu attiecībā uz termiņu, piespiedu izpildes pasākumu procesuālo darbību un pagaidu noregulējuma pasākumu piemērošanas apturēšanu; 4) aizliegumu tā meitasuzņēmumam, kas arī ir apdrošināšanas sabiedrība ar nosaukumu International Life General Insurance S.A., tieši vai netieši finansēt apdrošināšanas sabiedrību, un veikt starp tiem jebkādu darījumu, kas ietver aktīvu pārdošanu un pirkšanu; 5) aizliegumu apdrošināšanas sabiedrības valdes locekļiem, akcionāriem un saistītām sabiedrībām sniegt tiešu vai netiešu finansējumu vai noslēgt likviditātes līgumu. Stāšanās spēkā: 2016. gada 12. maijā Termiņa beigas: nav noteikts